
Amintiri din războiul mondial 
(ADUNATE DELA SOLDAȚII MOLDOVENI DIN COMUNA 
„CORNOVA JUD. ORHEI) 


Românii din Basarabia au participat la războiul mondial 
în cadrele armatei rusești. Ei au luptat şi au suportat greul răz- 
boiului pe toate Ironturile rusești; faptele lor de glorie cit de Qu 
trecut în cartea de aur a neamului românesc. 

Războiul mondial și revoluția rusă au dărâmat zidurile 
pușcăriei popoarelor — Rusia țaristă — de unde au ieșit la li- 
manul vieții lor naționale și hkomânii din Basarabia. In timpul 
„războiului s'a pornit mişcarea de eliberare națională a popoare- 
lor. din Rusia. Din acest n otiv, jertfa de singe a Românilor ba- 
sarabeni m'a fost zădarnică; ea s'a făcut pentru același ideal nafio- 
nal al tuturor Românilor : Unirea. 

Participarea Românilor basarabeni la războiul mondial n'a 
fost încă studiată. St diile publicate până în prezent, privesc 
aproape numai mișcarea națională din anul 1917, premergătoare 
actului Unirii. Mărturiile în legătură cu Românii basarabeni şi 
războiul mondial trebuesc cul'se de oriunde pentru a servi de 
material documentar la lucrarea unui studiu intitulat: Românii 
basarabeni şi războiul mondial. Cât timp mai sunt în vieaţă cei 
care au participat la războiu, se pot culege i iti date mermo- 
rialistice și documente, 
| Numai dintr'un singur sat (Cornova, jud, Orhei) am adunat, 

cu ocazia cercetărilor monografice conduse de D-l prof. D. Gusti 
în anul 1931, atâtea însemnări, scrisori de pe front, amintiri, 
fotografii etc. încât cu greu ar încăpea. într'un volum de 200-300 
pagini. 

Publicăm mai jos o parte din amintirile din războiu adu- 
nate dela Moldovenii din acest sal. Aceste mărturisiri ne dau 

putinţa să cunoaștem suferințele din timpul războiului atât ale 
celor dela front, cât şi ale celor de acasă precum și vieafa su- 
pusă la tot felul de înjosiri naţionale a soldaţilor moldoveni din 
partea Rușilor. Impresionante sunt întâlnirile dintre Komânii ba - 
saraâbeni și prizonierii români din armata austro-ungară. Moldo- 
venii, ținuți închişi între granițele de fier ale Rusiei, nu știau 
că neanul lor se întinde şi în cuprinsul altor ţări. In timpul răz- 
boiului ei au descoperit această mare taină, lărpindu-și asifel 
orizontul conștiinței lor naţionale. Proverbul: „sângele apă nu se 
face" îl cunoaştem: în profunzimea sensului său, numai când a- 
Flăm înfrățirea de. pe front şi captivitate dintre Românii din Ba- | 
sarabia şi cei din celelalte ţinuturi românești, Câţi dintre ei nu 
vor fi trăit drama sufletească a lui Apostol Bologa .din „Pădu- 
rea spânzuraților“ a romancierului Liviu Rebreanu, otunci când 
știau că în tranșeele din faţa lor se ascund soldați de aceiași 
neam, asupra cărora sunt îndemnați să tragă ! 

Dar Românii din Basarabia au luptat alături de fraţii lor 
la Mărășești și Oituz. Datorită războiului, au putut trece „râul 
blestemat“ ai Prutului, în Moldova, unde au aflat că Roimânii 
sunt același neam cu ei, având aceeași limbă, aceleaşi obiceiuri 
și credințe, Luminându. se conștiința lor națională, ei s'au con- 
vins că Prutul taie adânc în trupul aceluiași nearn românesc, In- 
tâlnirile. şi înfrățirile, în timpul războiului, între Românii basa- 
rabeni și cei din celelalte ținuturi au deschis drumul și Qu ușu 
rat înfăptuirea actului politic de la 27 Martie 1918. Unirea Ba- 
sarabiei a fost un uct politic liber, pregătit încă din timpul răz- 
boiului, şi nu o acțiune de cucerire cu armele, așa: cum încearcă 
să o demonstreze inconștiența patriotică a unor Români, întocmai 
ca și dușmanii recunoscuți ai Unirii. Unirea a venit Ca 0 supre- 
mă răsplată pentru toate suferinţele din timpul : ăzboiului şi din 
timpul celor 106 ani de stăpânire străină. | 

VIEAȚA IN RĂZBOIU 


VASILE POPA, 36 ani, ştie carte — Când ieşeam la ip, 4 
(instrucţie), un zvodnii (caporal) ne punea să cântăm. Ruşii cântau 
că ştieau, dar ai noştri nu ştieau şi nici nu avusese de unde să 
înveţe, Cei mai mulţi nu fusese nici la disfitelnii slujbă 1) Zvodnii 
se apleca cu urechea şi dăcă vedea că nu cânţi, din pricina . asta 
că nu cântă unul, îi alunga pe toţi de le ieşea sufletul. Atunci 
ruşii ne înjurau şi ne ziceau că din pricina noastră a mamalâjni- 
cilor ?) (mămăligarilor) îi alungă şi pe ei, 

DUMITRU CHIRIAC, 45 ani, ştie carte. — In regimentul Min- 
ski şi în toată divizia a J4 erau mai numai moldoveni, mai mult 
de jumătate moldoveni, Şi unde erau moldovenii mai mulţi, nu fă- 
ceau ruşii nici trei bani înaintea noastră. Pe moldoveni mai tare 
îi grada de cât pe ruşi, Incă în disfitelnii slujbă (stagiul militar), 
era în polcul nostru un polcovnic moldovan, Când eram în lagăr, 
el striga ca toţi moldovenii să iasă la mijloc, şi ne spunea să ne 
desbrăcăm ca la prăşit şi să jucăm ca la noi în Basarabia, Nume- 
„le polcovnicului era Harbuz(ov) Ion, de prin ţinutul Chişinăului. 
EI singur ne spunea, că-i moldovan din Basarabia, şi la serbări 
ne dădea la fiecare soldat câte o bulcă (franzelă) de pâne albă, 
cât> o butâlcă (sticlă] de pivă (bere), cârnaţi şi slănină, 

POPESCU EMILIAN, 38 ani. — Când am mers la ştic (atac 
cu baioneta) mai erau moldoveni în treti granaderski pole (regi- 
mentul 3 de grenadieri). Noi eram un zvod (grupă) tot de moldoveni. 
Da nu ne lăsa să vorbim moldoveneşte, Noi stăteam prin acopuri 
(tranşee) şi vorbeam de acasă şi tot ne aduceam. aminte de cei de 
sacasă, de fete, de flăcăi, că eram holtei. Zvodnii (caporalul) ne che- 
ma şi ne spunea să ini sobă moldoveneşte, dar numai ruseşte. 
EI ne spunea: „De ce voi ruseşte nu vorbiţi 2% Şi ne bătea, Dar 
noi îi răspundeam că nu ştim limba rusească, că 'limba moldove- 
nească ni-i limba noastră, | 

D. CHIRIAC, 45 ani. — Din Chişinău, toată divizia a 14 
ne-a dus la îront şi ne-a coborit la Radovolocisk, la graniţa As- 


1) Stagiul militar, 
2) Poreclă dată de Ruşi Moldovenilor. 

triei, A doua zi, echipați, am trecut graniţa. Noi gândeam că este 
ceva vreun şanţ, vreo deosebire, da el nu-i nimica. Când am tre- 
cut granița, ne-au spus: „Faci-vă-ţi cruce, băieţi, că de-amu trecem 
graniţa la duşman!“ După două zile am mers la bătaie, Când să 
mergem la bătaie, ne întorlocam noi moldovenii dela mine din 
zvod, (grupă) şi din alte zvoduri, ca să luptăm împreună. Mulţi 
moldoveni fugeau din polcul lor, dacă nu erau moldoveni, şi ve- 
neau unde-s moldoveni. Ruşii erau cam proşti la luptă, se cam fe- 
reau ; dar ai noştri, moldovenii chiar pirău spatele cum trebue, 

D. CHIRIAC, 45 ani. — După ce m'au rănit la Carpaţi, la 
Stohodol, m'au dus la spital la Moscova. Acolo erau mai toţi 
moldoveni, Eu eram mai bolnav, da ceilalţi veneau la patul meu 
şi vorbeam. Era şi un doftor din Basarabia şi ne căuta pe moldo- 
veni mai bine decât pe ceilalţi. El se ducea prin toate palatele 
(secţiile de spital) unde erau moldoveni, fără ca să-i fie treaba lui, 
să-i îngrijească. El venea şi ne întreba; „Care sunteţi moldoveni?” 
Şi el ne spunea că-i din Basarabia dela Binderi. 

ŞTEFAN MICU, 45 ani, ştie carte. — Pe Iacob Rotariu (con- 
sătean) l-am văzut când l-au omorit. Eram amândoi în acopuri 
(tranşee) şi el s'a apucat să iiarbă ceai şi a văzut nepriateliu (ina- 
micul) că iese fum şi a dat cu un snaread (bombă) şi a prăbuşit 
malul peste el. Eu şi nişte ruşi l-am scos mort de sub mal. L-au 
luat sanitarii şi i-au făcut groapă în pădure şi l-au îngropat. A- 
„colo puneau în groapă câte trei rânduri de oameni şi puneau o 
cruce, Acolo n'aveau când să facă groapă la tot moscalul (soldatul). 

ŞTEFAN VASCAN, 42 ani, ştie carte. — Sub Livov, (Lem- 
berg) vreo şapte zile a fost bătălia tot una, nici noaptea nu mai 
sta, până ce-am luat Livov-ul. Luminau noaptea snareadurile (obu-+ 
zele) ca ziua şi huia ca în iad. Unul din Rădeni, [jud. Orhei) cât 
mergea, se ţinea de mine; m'a cuprins şi a murit, de nu-l puteam 
descleşta. După aceea am trimes scrisoare la tată- său că-i mort. 

CONST. DODONĂ, 39 ani, Când mă duceam la front, şedeam 
în uşa vagonului şi întro - stanţie (gară), descărcau on eşalon de 
plinici (prizionieri). Eu am strigat: „Ehei, v'am luat noi Ruşii în 
plin (prizionieri), da când ne-om dica şi noi la poziţie,osă vă luăm 
pe toţi în plin. Atunci a vorbit unul din plinici moldoveneşte. „Măi 


îrate, nu sîntem vinoveţi, că te pune pe tine țara să lupţi ca şi pe 
mine“, Dar eu i-am zis: „Da de unde ştii tu moldoveneşte, măi, 
că eşti astriac ?* Dar el a zis: „Şi eu sînt moldovan ca şi tine 
că sînt moldoveni şi în Astria.. Sint din Bucovina şi te ştiu că eşti 
moldovan din Basarabia, că aiurea moldoveni în Rusia nu-s“, 

D, CHIRIAC, 45 ani. — Noi moldovenii, când am luat întâi 
şi'ntăi moldoveni din Astria în plin, nu ştiam de unde- -s. 
Credeam că România dă pe ascuns ajutor Astriecilor. Pe 
urmă am aflat noi că-s din Bucovina şi din Transilvania. 

POPESCU EM., 38 ani, — Mă dusesem în caraul (gardă) 
pe front. Cum şedeam aşa, se îndreaptă spre mine patru ghermani. 
Eu eram singur. Ei nu m'au văzut şi-au trecut linia, dar eu am 
strigat : „Brosi vintovka /* (Aruncă puşca 1) Dar el zice moldove- 
neşte : „Să lepăd puşca ?“ Dar eu i-am zis moldoveneşie, dacă 
"am văzut că-i moldovan de-ai noştri: „Leapădă puşca şi vină la 
mine«< El a ridicat mânele în sus şi a venit la mine şi a zis: „Da- 
că ești moldovan, apoi vin Se vede că erau moldoveni de aceea 
din Astria. 

D. CHIRIAC, 45 ani, — Odată am apucat noi în plin (prizo- 
nieri) două năboară, (detaşamente) toţi moldoveni din Astria. Ne- 
am luptat noi cât ne-am luptat şi dacă au văzut că şi noi suntem mol- 
doveni, s'au dat. Tare ne miram noi cândii vedeam că-s moldoveni 
şi ei, şi ne batem noi în de noi, îrate cu îrate! După ce-i luam în plin, 
îi ţineam pe lângă noi câte o zi, până îi trimeteam în urmă, Ii întrebam 
şi noi de unde-s, cum trăieşte lumea pe la dânşii, le dădeam şi 
noi ce aveam de mâncare, ca la fraţii noştri O ţigară dacă-o 
aveai şi aceea o împărţeai în două cu dânşii! Spuneau şi ei: 
„Cum a venit vremea să ne batem frate cu frate şi aestea toate le 
fac împărăţiilek. | 

ŞTEFAN VĂSCAN, 42 ani. — Când am mersal doilea la front, 
m'au rănit la pecior şi am stat o sutcă (o zi şi o noapte) şi jumătate 
între ai noştri şi duşmani. Curgeau snareadurile (obuzele) de la 
ruşi şi de la astrieci chiar deasupra mea. Eu m'am tras pe brânci 
până la o pădure, aşa îndeseară. A doua zi au dat peste inine un 
neamţ, un ungur şi un român, Ei au strigat la mine de departe să 
las armele, dar eu n'am auzit. Ungurul a întors şticul (baioneta) 

să mă împungă. Eu atunci am strigat: „Mă rog nu mă ucide că 
mi-i rupt peciorul!* Românul m'a înțeles pe vorbă, că a apucat de 
puşcă pe ungur şi l-a oprit, Mau luat apoi şi m'au dus în plin, . 

ȘTEFAN VĂSCAN, 42 ani.— Când am luat astrieci în plin 
(prizonieri), erau printre: ei şi moldoveni din Bucovina. şi Transil- 
vania. Ei spuneau că mai bine ne dăm în plin şi să fim vii, Cum 
simțeau că şi noi suntem moldoveni: „Măi, noi m'am dat în voi: 
cam auzit că sunteţi basarabeni. cita „As oltlătzu — cu voi ne în- 
țelegem în limbă şi când ne întâlnim cu voi, e ca şi cum ne-am 
întâlni cu fraţii noştri“, 


S, CIMPOIEŞU, 39 ani. — Pe front la Galiţiă mi-au degerat pe- 
cioarele, cât am stat în acopuri (tranşee) şi m'au luat şi m'au în- 
dreptat în urmă şi de-acolo la Chiu (Chiev), La gara Brod (Polonia) 
m'am suit întrun vagon şi lângă mine pe pat sta un prizonier ungur şi 
se tot văita. Eu l-am întrebat; „o pani bolit? (Ce te doare dom. 
nule)“ Da el strângea din umere. Pe urmă, mergând pe drum, se tot 
văita şi spunea: „Văleu ! Văleu !* Dar eu tocmai atunci i-am spus :,Tu 
nu ei eneitoireriaa ţa 3 Dar el s'a uitat lung la mine şi mi-a spus: „Ştiu 
Da d-ta de unde eşti ?: Eu i-am spus că-s din Basarabia şi e 
mi-a spus: „Eu sunt român din cei care suntem supuşi Astrieci- 
lor“. Pe urmă ne-am împrietenit şi am stat la vorbă cu el până 
la Chiu, | 

GH, GALERIU, 45 a — Când au venit românii plenici 
din Astria, pe mine m'au rânduit pe dânşii, în loc de ofiţer, fiind 
că ei nu ştiau ruseşte nici unul, Eu le împărțeam mâncarea, îmbră- 
cămintea, eu îi împărţeam la lucru, şi când se îmbolnăveau, trebuia 
să mă duc cu ei la lazaret (spitalul militar) şi să vorbesc, Ei lu- 
crau la noi la arsenal pentrucă din alte naţii de plenici nu se pri- 
meau. Fiindcă Rusul era în soiuz (alianţă) cu Românul, ei au fost 
primiţi. . 


PE FRONTUL DIN MOLDOVA 


NICANDRU VASCAN, 49 ani, ştie carte, — In Moldova am 
iost pe la Mărăşăşti, pe la Focşani, Crucea de sus, laşi, Vaslui, 
Galaţi, Am trăit trei luni de zile întrun sat la Stănileşti, Şedeam 

la gazdă la un gospodar şi trăiam cu dânstai tare bine, Când a- 
veam 'noi mâncare, le dădeam noi, când avea u ei, ne dădeau şiei 
nouă, EI tot mai bine sta la vorbă cu mine, jcă ne fațeLegem! şi 
de asta mă iubea. Dar pe ruşi îi făcea hoţi şi» -i înjura. 
 NICANDRU VĂSCAN, 49 ani. — Eram'că slovesnii polkovii 
furajir (translator la cumpărarea fânului pentru! iregiment), de vorbit 
cu românii când se împăcau cu ruşii la cumpărare de fân, de 
orz pentru cai, Dacă avea omul de vândut un stog de fân, apoi 
eu mă împăcam cu românii şi rusul plătea. Dacă lăsam un gi 
mai mare, românul îmi dădea şi mie un bacşiş, 

NICANDRU VĂSCAN, 49 ani. — Când am fost în România la 
bătălie, am stat la unul, moşu' Toader din Crucea de sus, El tare 
mă iubea pe mine că eram basarabean, El zicea : „Bine c'ai chicat 
dumneata basarabean că am cu cine sta de vorbă, că cu Ruşii nu 
te mai poţi înțelege“. Pentru mine făceau mâncare la un loc cu 
dânşii, Eu eram ca un copil al lor. Ruşii erau răi, se îmbătau şi 
făceau gălăgie, | 

NICANDRU VĂSCAN, 49 ani, — Când ne-am dus seara în 
acopuri, era apă, şitrebuia să stăm acolo în apă până la genunchi, 
că de te ridicai, te ucidea duşmanul din faţă. Frontul era la Putna 
„şi noi dincolo. Peste noapte âpa a îngheţat. Dimineaţa pe mulţi 
i-au scos morţi, ţapeni, îngheţaţi. Da pe noi vreo câţiva ne-au găsit 
cu suflet, Ne-au încărcat în trenuri şi ne-au dus tocmai în Ecate- 
rinoslav. 

GH DODON 45 ani, nu ştie carte. — La bătălie am fost în 
Carpaţi, în Moldova la Români, Acolo mau rănit şi m'au dus 
într'un târg, Bacău. Am stat acolo vreo trei zile şi pe urmă m'au 
dus, la Chiu (Chiev). 

GH, DODON, 45 ani — De mâncare o duceam tare rău, că 
ajungea cu greu la noi în Carpaţi. Stăteam flămânzi şi câte două, 
trei zile. Mai la urmă ne-au adus mâncare de la Rus; da am 
mâncat mult şi dela Român. 


DIN VIEAȚA PRIZONIERILOR 


S, CIMPOIEŞU, 39 ani, ştie carte; — Când ne a luat în plin, 
am luptat înțre Râmnic şi Buzău, lângă o şosea la satul Litia. 


(x) 

Nemţii au prins a bate cu tunurile de mai nici nu ştiai pe ce lume 
eşti. Se ridicase colbul din pământ până în cer. Noi şedeam cu 
telefonul sub un deal. Un ofiţer a fugit, dar altul a rămas. Noi 
atunci am rămas înconjurați. Eu am luat telefonul şi l-am arun- 
cat tocmai în. fundul râpei, că auzisem că, dacă te găseşte la tele- 
fon, te omoară. Când am ieşit din bordeiu, doi Nemţi m'au şi 
luat : „Haida. Ruschii !" 

S, CIMPOIEŞU, 39 ani. — La noi a venit unul 19 Vrabie, 
român din Crucea de Jos şi. unul Radu lon. Un camarad de al 
lor, care a fost întrun regiment, din 10 Putna, a căzut prizo- 
nier şi l-au adus tot.acolo. Acela i-a spus lui lon Vrabie că a 
văzut cum şedea nevasta cu mama lui şi cu doi copilaşi în prag 
şi cum un obuz a căzut sub prag şi praf i-a făcut, Şi casa s'a 
aprins şi-a ars. Bietul lon Vrabie, tare s'a măhnit când a auzit că 
s'a întâmplat nenorocirea. A slăbit de parcă era de ceară. Noi ne 
sileam să-l mânpâiem. Il luam cu noi, să mai petrecem, stăteam 


„ noaptea pe lângă el, că aproape se răsminţise. 


„S, CIMPOIEŞU 39 ani. — In timpul când stam la spital, la bu- 
cătărie, mulţi mă cunoşteau, şi bătrâni şi copii şi tineri, că-s basa- - 
râbean şi vorbeam cu dânşii.:Eu mult mă stăruiau să-i ajut cu ce 
puteam. Le dădeam pe ascuns pâne, şi ce rămânea dela bucătărie» 
Noi le spusesem când să vie după masă, când nu erau nemţii. Noi. 
v'0 câţiva trei. bucătari) făceam pe după cazarmă ca să nu ne 
vadă nemţii şi le turnam mâncare prin gamele. Veneau femei, 
copii şi moşnegi şi le ziceam: „Hai, du-te şi o soarbe unde vrei, 
numai să nu te vadă neamţul”, li ajutam mai în toată ziua. Numai 
dacă se svârcoleau nemţii prin curte, nu puteam. 

ION POPESCU, 40 ani, — Acolo în lagăr (Germania) nu. era 
nici un basarabean. O jumătate:de an n'am auzit vorbă moldo- 
venească. Intr'o : zi, eram la “lucru şi aud vorbind moldoveneşte, 
Il văd pe unul şi:l întreb: „Măi, da tu de ie grai 

— Eu îs din Moldova. 

„Da tu de unde eşti 2* mă întreabă el, 

"4 tu îs din Basarbia. 

- Am-dat mâna - amândoi şi am plâns de bucurie că ne-am 
întâlnit, Ne-am împrietenit după aceea şi cât am stat în lagăr, nu 

ne-am mai despărţit. Mai pe urmă, pe mine m'a luat o nemţoaică 
la dânsa la lucru. Acolo la nemţoaică mi-a fost bine. 

ŞTEFAN VĂSCAN, 42 ani. — In plin am stat în lagăr. Eram 
răniţi, calici şi aşa ne punea la lucru şi ne bătea din urmă, 

Aşa vieaţă de chin cât am stat în lagăr la Visilburg, n'am 
mai pomenit. Mai târziu ne-au scos la pădure la lucru, şi pe urmă 
ne-au dus tocmai la italianschi front, la acopuri (la săpat tranşee). 
Noi nu vream să lucrăm, că eram lângă front şi curgeau snarea- 
durile (obuzele) peste noi. Pe vreo 10 plinici (prizonieri) i-au îm- 
puşcat. Noi fupgeam de lucru, dar ei ne prindeau şi ne legau cu 
mânele la stâlp şi ne ucideau de mai mureai, Te udau cu apă, de-ţi 
veneai în fire şi iar te puneau la lucru. Am fugit cu toţii spre casă, 
şi am rătăcit prin păduri vreo lună de zile. 

ION POPESCU, 40 ani, nu ştie carte. — Nemţii trăiau bine, 
dar noi plenicii (prizonierii) greu o mai duceam în lagăr! Ne da 
câte o jumătate de funt (200 gr.) de pâne pe sutcă (o zi şi o noapte) şi 
nişte supă, la 12 ceasuri. Dacă mi-ar îi dat mâncarea pe care o dau 
eu la porci, tot ar îi fust mai bine. Franţujii şi italienii primeau po- 
sâlci (colete) şi aveau ce mânca. Şi la români le trimeteau din 
Franţa posâlci, şi pe lânpă români mă lipeam şi eu şi trăiam 
mai bine. In toată sâmbăta le veneau posâlci, şi mă duceam şi eu . 
şi când mă vedeau că vorbesc româneşte, îmi dădeau şi inie. 

VASILE POPA, 36 ani, ştie carte, — In Polonia am stat în 
lagărul Ghibisov, iar în Astria în Purstar şi Freistat şi după aceea 
ni-au dus în Moravia la o fabrică de zahăr şi acolo am trăit bine. 
După ce-a ieşit Sloboda, (revoluţia rusă), ne plăteau ca şi pe civili 
şi nu ne păzeau aşa tare şi puteam ieşi prin oraş, Cât am stat doi ani 
prin lagăre, am trăit tare greu, că acolo nici nu lucram nimica, dar nici 
mâncare nu ne dădeau. Lagărele erau făcute din scânduri, şi aco- 
perite cu hârtie neagră, Erau făcute în câmp şi prin păduri. La- 
gărul era înconjurat de un gard de sârmă şi păzeau soldaţi. Iarna 
bătea vântul în bărăcile celea de scânduri şi era frig. Intr'o băracă 
trăiau cam până la 1000 de oameni şi era numai o sobă la mijloc. 
„Ne grămadeam şi noi împrejurul sobei, numai ca să ne scuturăm 
cămăşile de păduchi, că numai puteam de mâncărime, Pe mulţi îi 
găseam dimineaţa morţi de foame şi de frig. 


Lă 

POPESCU EMILIAN, 38 ani. — Eu îs invalid. Am chicat din 
front, cum mergeam la ştic (atac), şi-am stătut trei zile la pământ 
rănit. M'au împlut viermii, Era cald, ca pe vremea aiasta (August). 
A venit Ghermanul şi ne-a strâns pe toţi şi ne-a dus la Budapesta 
şi Tirisolstop. De.acolo ne-au îndreptat în Rusia, la Petrograd. 


-MOLDAVSLHI POLC (REGIMENTUL 
MOLDOVENESC): . 


ION RUSU, 38 aui. In Ades (Odesa) a venit ordin la comen- 
dant ca toţi: moldovenii să mergem la Chişinău că se face polc mol- 
dovenesc, Catărău 1) ne-a luat şi ne-a dus la Chişinău la moldavschi 
polc (regimentul moldovenesc). Catărău ne-a spus că o să trăim 
bine de-amu, că o să îim la neamul nostru şi o să vorbim moldo.- 
veneşte; că până acum, cel de nu ştia ruseşte era greu de el. Am 
stat două săptămâni la moldavschi pole şi pe urmă am venit acasă. 


CRĂZNĂŞANU SIMION, 33 ani, ştie carte. Când sa' dat Svo- 


boda, din Fedosia (Rusia) ne-a ales pe moldoveni şi ne-a  trimes 


la Chişinău, Eram la vreo patru sute şi ne-a adus la moldav- 
schi polc. Era în polcul nostru un porucic (sublocotenent) moldo= 
van, da noi nu l-am ştiut că-i moldovan, că în regiment vorbea 
numai ruseşte, Am aflat numai când ne-am ales moldovenii, că de 
la Fedosia până la Chişinău el ne-a adus. Porucicul era din uez- 
dul (judeţul) Chişinău şi-i zicea Ţigănaş. | | 

CONST. MITITELU, 43 ani. — La noi în polc era un rotnic (co- 
mandant de companie) moldovan, Ţigănaş, din Sireţi jud. Lăpuşna. 
După ce s'a dat Svoboda şi fiecare neam se ducea la ai lui, Stat polca 
căuta săne dea un rotnic moldovan. Da el nu vroia să se priznăiască 


(recomande), că-i era ruşine că-i moldovan, că-l râdeau ceilalţi. li râ- 


deau pe moldoveni. Da pe dânsul I-a spus că-i moldovan la Stat pol- 
ca, unul din satul lui. El a venit într'o dimineaţă şi ne-a spus: „Buna 
dimineaţa, băieţi.“ Da noi, i-am spus: „Da ce, de acuma eşti mol- 
dovan?+ — Da, m'am dat cu moldovenii. 


1) Revoluționar basarabean. 


:, 


SATUL IN TIMPUL RĂZBOIULUI 


ŞTEFAN CORCODEL, 48 ani. —- Pe timpul bătăliei rămăsese 
în sat numai cei mai bătrâni şi cei ologi şi bolnavi şi chiar din- 
tre aceştia au luat la acopuri (tranşee) şi la podvoadă. La acopuri 
au luat şi femei şi fete mari şi le-au dus la Orhei, şi au stat trei 
săptămâni. Femeile plângeau şi nu voiau să se ducă, da venea 
oreadnicul (şeful de post) şi starostele (primarul) şi le lua şi dacă 
se cam puneau de pricină, le închidea la primărie, Mulţi au murit 
din acopuri că se duceau goli. Se îmbolnăveau şi dacă veneau 
acasă, mulţi au şi murit 

IVAN CHEPTANARIU, 56 ani. — Când a fost bătălie, au fost 
şi fetele la acopuri (tranşee), Din Cornova au fost trei fete: Mă- 
rioara lui Gavril Cojocov,  lfimia lui Mirăuţă şi Virvara lui Gr, 
“Porcescu, Au fost la acopuri la Orhei. Erau şi oameni bătrâni şi 
îete tinere. Lucrau şi fetele Ja acopuri; le dădeau câte un arşin (70 
cm) de săpat şi doi şi jumătate de lat. 

ILINCA CHEPTANARIU, 64 ani. — Un rândau strâns prin 
sat pânză pentru moscali (soldaţi) şi în alt rând au strâns părale, 
Dădea fiecare cât putea: un leu, doi, zicea că pentru cei răniţi, A 
venit odată şi o domnişoară şi dădea câte un patret (portret) dacă 
dădeai părale pentru cei răniţi. 

ILINCA CHEPTANARIU, 64 ani. — Căta fost la bătălie (fiul 
ei, Ştefan Micu) mai plăteam la biserică câte o rugăciune, să | pă.- 
zească Dumnezeu, că aveam numai unul. El a fost cu dreptate, de 
aceasta a scăpat. Dacă crezi înaintea lui Dumnezeu, te păzeşte, 
dacă umbli cu vicleşup. degrabă dai peste nevoe. 


Cântec de pe timpul 'războiului, 


Foiul verde răsărită De 'mpăratul pomeneşte: 

La Varșava* cei vestită „Staţi împărăţii la pace, 
Multă oaste-i grămădită, Că de când aţi prins a bate, 
La Varşava ?n cea parte Multe case sunt stricate, 
Şade un gheneral c'o carte Multe fete nemăritate, 

Şi din carte tot ceteşte Şi neveste nesărutate !4 


Toader Mititelu, 33 ani, ştie carte. 


a 


*) Varșovia 

DIN URMĂRILE RĂZBOIULUI :) 


VASILE PÂSLERIU, 43 ani, nu ştie carte. — Cand âjti ehit 
dela slujbă (serviciul militar) din Turkestanschi oblasti, (Regiunea 
Tuschestan) am stat vreo patru săptămâni şi mam însurat. După 
vreo săptămână s'a stârnit bătălia şi am plecat. Gospodăria am 
lasat-o în grij: femeiei, casa şi 12 firte de pământ, şi când m'am în- 
tors dela bătălie, am găsit casa cu un perete căzut, că nu a pu- 
tut face nimic femeia, că ea s'a mutat la părinţi şi casa a rămas 
fără stăpân şi s'a împrăştiat. Pământul l-am lăsat să-l stăpânească 
un om, până voiu veni şi să-i plătească prozomenia (impozitul), că 
era pământ din bancă (cumpărat prin Banca Ţărănească.) Când am 
venit acasă, el mi-a cerut încă şi părale, Pământul l-a vândut, l-a 
împrăştiat şi eu, om sărac, ce, am putut să mă judec cu el? Gos- 
podărie n'am mai putut întemeia că au venit timpuri grele, şi n'am 
nici de unele, de lucrat nu prea pot, că-s invalid, şi copiii mi-s 
mititei încă, 

ANDREI SCLIFOS, 42 ani, — Când m'am întors de la bitălie, 
am găsit toate risipite: trăsura pierdută, plugul, borona, şărăbanul, 
caii şi hamurile. “Toate s'au pierdut dacă n'a fost stăpânul lor 
acasă, Am avut trei cai şi pe toţi i-am pierdut. 

Gardurile dela ogradă s'au ars, pânea de pe deal s'a prăpă- 
dit, dacă ma avut cine s'o strângă. Nevasta ce era să facă, dacă 
am lăsat-o cu copii mărunţei. ? | 


COZMA DASCĂLLU, 31 ani, ştie Câte — Când m'am întors 
„din bătălie, gospodăria am găsit-o împrăştiată; gardurile arse, din 
din vite nam găsit nimica; n'am găsit nici carul măcar. Au fost 
ani răi şi femeia a vândut şi a prăpădit tot ca să ţină copiii. Eu 
am venit numai cu sufletul şi n'am mai putut întemeia gospodărie. 
Au mai fost ani răi şi secetoşi după aceea, Am vândut şi din 
pământ ca să scap din anii aceştia. Pe timp de secetă era pudul (16 
kg.) de popuşoiu 150 lei. Eu munceam cu ziua pe la oameni şi câşti- 


. 


1) Chiar dacă teritoriul Basarabiei n'a fost câmp de luptă in timpul 
războiului mondia?, urmările războiului iosă au fost aproape tot atât da 
grele ca şi in Moldova şi Muntenia, 


15. d 


gam până la 150 lei pe săptămână şi cumpăram făină de mi-ajungea 
câte o săptămână. 

GH. DODAN, 45 ani — Când am plecat la bătălie, am lăsat 
nişte datorii prin bănci şi când m'am întors, le-am plătit că m'am 
pus slugă la neamţ (morarul din sat) şi le-am răsplătit, Da cât am 
fost la bătălie, mi-a. luat banca dela Onişcani (jud Orhei) tot ce - 
am avut: războaie, ţoluri, şi straie. 

ANICA POPESCU, 49 ani. — Bărbatul mi-a murit la 
bătălie, Vestea c'a murit la bătălie mi-a adus-o unul din 
Rădeni (sat vecin), un tovarăş de al lui. Era iarna când mi-a adus 
o hârtie cu colţul ars. El a văzut cum l-a lovit ia cap o bombă, 
Scrisoarea era trimeasă de la polc (regiment) şi scria ruseşte 
c'a murit şi că eu să port de grijă la copii, 

